Anda dah lihat manfaat-manfaat yang diperoleh ketua kultus.
Seks,
dadah,
dan juga rock and roll.
Tapi sayangnya, tempoh bulan madu itu takkan bertahan.
Pada mulanya, menyertai kultus memang menyeronokkan.
Tapi selepas kamu masuk dan semuanya mula stabil,
itulah masanya kamu mula sedar, "Ada sesuatu yang tak kena di sini."
Apabila anda rasa kegagalan akan datang,
ada satu cara yang terbukti untuk mengubah keadaan,
menambah tagan.
Itulah masa untuk gunakan kiamat.
KIAMAT
Manusia lebih mudah dikawal jika ada bahaya akan datang.
Mereka takkan soal kamu jika mereka rasa dunia akan berakhir.
Lihatlah Marshall Applewhite yang dikenali dengan panggilan "Do".
Dia dan pasangannya, Bonnie Nettles, yang digelar "Ti",
berjaya mendapatkan kesetiaan dengan berjanji
untuk memimpin kumpulan mereka, Heaven's Gate, keluar dari bumi
dan menuju kehidupan abadi di hujung galaksi.
NAUNGAN PENAIKAN
Kita diprogramkan untuk menerima kematian dengan mudah,
tapi ada pilihan lain.
Naiklah kapal angkasa mereka
dan dengar Do hilangkan rasa risau tentang kiamat
supaya anda rasa lega.
4. JANJIKAN KEABADIAN MARSHALL APPLEWHITE
Marshall Applewhite dan Bonnie Nettles,
atau dikenali sebagai Ti dan Do,
telah menggabungkan agama Kristian, kebatinan Zaman Baru
dan sebahagian fiksyen sains
untuk meyakinkan pengikut supaya meninggalkan masyarakat
dan bersedia untuk penerbangan satu hala menuju keabadian.
Mereka telah berjaya meyakinkan pengikut mereka
bahawa mereka bukan manusia
dan mereka sebenarnya berasal dari dunia lain.
Ia tak berlaku semalaman.
Apabila kita fikir Heaven's Gate, kita teringat tahun 1997
dan pembunuhan beramai-ramai,
tapi mereka bermula pada tahun 70-an. Mereka ada sejarah selama 20 tahun.
Mari kita lihat sebelum itu.
FAKTA #1 - MARSHALL HERFF APPLEWHITE DIBESARKAN DALAM GEREJA
Marshall Herff Applewhite lahir tahun 1932 di Texas.
Ayahnya menteri Presbyterian yang terkenal.
Ia tertumpu kepada penebusan, diselamatkan, keselamatan dan sebagainya.
Herff ingin jadi seperti ayahnya,
inginkan hidup yang bermakna dan melihat makna dalam hidupnya.
Pada mulanya, dia sangka maknanya ialah teater muzikal.
Dia seorang pelakon,
dia seorang guru muzik.
Dia agak kacak.
Dia mempunyai rambut yang lebat dan mata biru.
Tapi ternyata dia ditakdirkan untuk sesuatu yang lebih besar.
Pada awal tahun 1970-an,
dia mula merasai beberapa pengalaman agama
yang kurang menyenangkan.
Dia ingat dia dengar suara, dia fikir dia ada tugas.
Dia percaya dia perlu lakukan sesuatu
dan dia mempunyai tujuan selain mengajar muzik di Texas.
FAKTA #2 - APPLEWHITE MENEMUI TAKDIRNYA SELEPAS BERKENALAN DENGAN BONNIE
Bonnie benar-benar mempercayai Zaman Baru.
Dia sudah mula terbiasa
menganjurkan sesi pemujaan dan membuat carta astrologi.
Dia baca cartanya
dan dia percaya takdir Herff ada kaitan dengannya.
Mereka percaya mereka ditakdirkan bersama
untuk mencipta benda baru, istimewa dan radikal.
FAKTA #3 - APPLEWHITE DAN NETTLES MEMULAKAN PERJALANAN KEROHANIAN
Mereka memandu ke seluruh negara untuk cuba mencari
erti kehidupan dan apa tujuan mereka dalam kehidupan.
Mereka percaya mereka berkongsi takdir
untuk menyaksikan hari kiamat yang dijelaskan dalam Bible.
Tapi Jesus takkan datang untuk selamatkan manusia.
Marshall dan Bonnie percaya ada penyelamatan yang berbeza.
Mereka percaya mereka akan naik UFO
dan orang terpilih akan diangkat dan belayar ke syurga,
ke angkasa lepas,
sementara yang lain akan dikitar semula
dan planet kita akan musnah.
Apabila anda sedar perkara yang sebegini hebat,
anda tak boleh rahsiakannya.
Mereka percaya mereka ada takdir dan visi peribadi untuk menjalankan misi.
"Kami ada kuncinya."
Saya suka keyakinan mereka,
tapi bagaimana mereka nak yakinkan orang?
TAKTIK MENUNJUKKAN KREDIBILITI
Menjadi peramal bermaksud melihat sesuatu yang lain.
Terimalah pemberian itu.
Menurut ketua-ketua kultus,
"Saya atau kami ialah nabi. Kami tahu perkara sebenar."
Sukar untuk manusia biasa memahami rancangan Tuhan,
tapi ketua kultus mesti faham rancangan Tuhan.
Orang lain tak tahu apa-apa.
Andalah yang perlu menyinari kegelapan itu
dan itulah apa yang Bonnie dan Marshall,
Ti dan Do, ingin lakukan.
Kami ada kebenaran yang paling kuat
yang boleh disampaikan kepada sesiapa saja.
1974 23 TAHUN SEBELUM BUNUH DIRI
Semasa mereka mula berdakwah,
ramalan angkasa lepas mereka patut jadi candu
kepada peminat cereka sains.
Pada tahun 1970-an,
ada ramai orang berminat dengan UFO, ufologi, kemunculannya,
soalan tentang kemalangan piring terbang.
Ada saintis sebenar, ketua kerajaan sebenar
dan ketua tentera yang fikir UFO bukan palsu dan sangat nyata.
Namun pada tahun pertama mereka,
usaha merekrut mereka berdua menyebabkan mereka ada
seorang pengikut.
SAYA BERMINAT!
Tapi kalau pada mulanya ramai orang tak percaya,
anda cuma perlu buat persembahan.
Pada musim bunga 1975,
Ti dan Do tiba di Lembah San Fernando
untuk berceramah kepada sekumpulan peminat Zaman Baru.
Lebih 80 orang menghadiri perjumpaan itu.
Tapi kedua-duanya tak menarik minat
sehingga Do berkongsi pendedahannya yang terbaru.
Bahawa sebenarnya,
Do bukan Marshall Herff Applewhite,
tapi makhluk asing Tahap Seterusnya dari angkasa lepas.
Tahap Seterusnya ialah dimensi syurga
yang dikendalikan oleh makhluk asing yang sudah berevolusi dan abadi
dan dengan mengikuti ajaran Ti dan Do,
semua orang mampu masuk ke syurga ini.
Awak boleh jadi makhluk asing yang sempurna
dan awak juga boleh dinaikkan
ke UFO ini dan belayar ke angkasa lepas.
Ia sangat mengejutkan,
tapi penonton mereka percaya.
Selepas bekerja keras selama setahun.
idea Tahap Seterusnya menjadikan mereka terkenal.
Daripada jumlah hadirin,
dua, tiga, malah empat dozen orang ingin menyertai mereka.
Sementara usaha pencarian pengikut mereka diteruskan,
mereka jumpa lebih ramai orang yang percayakan mesej mereka
macam Sawyer,
yang mengikuti kumpulan itu selama 18 tahun.
Saya mencari kebenaran.
Saya berminat meneroka idea yang berbeza.
Saya tak rasa begitu yakin dengan sebarang haluan
sehingga saya dapat tahu tentang maklumat Ti dan Do.
Dan ia masuk akal bagi saya. Saya percaya apa yang mereka cakap.
Terkejut? Tak perlu.
Misteri abadi alam semesta ialah mainan ketua kultus.
Ada sesuatu tentang manusia
yang menyebabkan kita nak fahami semua benda.
Kita nak susun teka-teki.
Mereka semua mudah percaya
sebab mereka yakin ketua mereka serba tahu,
lebih bijak daripada kita dan mudah dipercayai.
Ti dan Do berjaya membuktikan yang mereka boleh dipercayai
dan mereka pun mula mengumpul pengikut.
Tapi sebelum pengikut-pengikut itu mengikut haluan anda,
pastikan mereka sanggup lakukannya
dan takkan tanya banyak soalan.
Jadi pastikan mereka jadi lebih baik sebelum mereka diangkat.
TAKTIK MINTA KESEMPURNAAN
Jalan menuju keabadian selalu mempunyai peraturan yang ketat.
Menuntut kesucian daripada pengikut
ialah alatan paling penting untuk kawalan sebab ia mustahil
dan itu menyebabkan pengikut sentiasa rasa malu
sebab mereka tahu mereka tak sempurna dan belum boleh diangkat.
Ia satu cara untuk pastikan pengikut setia kepada kumpulan itu.
Sebab itu semua ketua kultus menetapkan taraf yang tinggi.
Sun Myung Moon meminta pengikutnya melakukan ritual seks selama tiga hari
dalam pelbagai posisi berbeza
di bawah gambarnya supaya mereka boleh dilahirkan semula tanpa dosa.
Shoko Asahara mengarahkan beberapa pengikutnya
untuk menelan pembalut supaya mereka muntah
untuk menyucikan saluran penghadaman mereka.
Guru diet, Mario Piansei, pula meminta pengikutnya mengikut
rejimen pemakan makrobiotik yang boleh menyembuhkan semua penyakit.
Kumpulan itu telah dibubarkan
selepas pengikutnya kekurangan nutrisi dan menghidap penyakit lain.
Semasa Ti dan Do membina kumpulan mereka,
mereka ada matlamat yang lebih tinggi.
Mereka anggap mereka berlatih untuk angkasa lepas
dengan peraturan ketat termasuk cara untuk bersenam
dan apa yang boleh dimakan.
Pengikutnya perlu hidup dalam keadaan
sedia untuk kehidupan seterusnya.
Do dan Ti menggunakan metafora rama-rama.
Jika awak nak jadi rama-rama, awak perlu berhenti jadi beluncas,
tinggalkan kehidupan manusia.
Hubungan keluarga, ibu bapa, adik-beradik, anak-anak.
Awak terpaksa tinggalkan hubungan kepada keseronokan hidup.
Menyertai kumpulan Heaven's Gate
bermaksud menolak hampir semua benda
seperti alkohol,
dadah…
TIDAK
…makanan ringan, bulu roma muka,
barang kemas,
dan semua benda yang dianggap sebagai rekreasi.
Bukan itu saja.
Pengikut juga tidak melihat media,
keutamaan peribadi
dan kerja yang mungkin mengganggu tugas mereka kepada kru.
Tapi bukan semua orang suka gaya hidup baru Heaven's Gate ini.
Ada orang fikir,
"Kami tahu kami perlu menjadi lebih hebat,
tapi takkan hisap ganja pun tak boleh."
Apabila menuntut kesempurnaan,
jangan biar sesiapa terlepas
jadi Ti dan Do mengetatkan peraturan lagi.
1976 HUTAN NEGARA MEDICINE BOW
Mereka berkumpul di Wyoming
dan pengikut yang nak kekal perlu ikut peraturan.
Apabila mereka berkumpul,
Ti dan Do menerangkan peraturan.
Pengikut mesti cukur kepala dan tinggal di tapak perkhemahan.
Mereka memperkenalkan rutin ketat yang melibatkan puasa, doa, astrologi
dan meditasi yang direka untuk mengubah minda manusia yang bermasalah
menjadi minda makhluk asing yang hebat.
Mereka menghilangkan pemikiran manusia dengan mengetuk garpu di kepala
dan fokus kepada nada itu selama berjam-jam.
Untuk memastikan tiada siapa degil,
mereka mencipta sistem kawan yang digelar "Periksa Pasangan" supaya
kelakuan dan emosi mereka sentiasa di bawah kawalan.
Rutin ini berterusan sepanjang musim panas.
Apa yang kami lakukan ialah meninggalkan minda manusia kami
kerana tiada minda mamalia di Tahap Seterusnya.
Ada yang berputus asa dan pergi,
tapi mereka yang tinggal semakin hampir dengan takdir mereka.
Apabila awak dalam sistem tertutup macam kultus, tiada pemeriksaan realiti.
Semuanya perlu dilakukan dengan cara yang khas
dan semua orang di sekitar kamu akan memastikan ia dipatuhi.
Tapi pengikut paling berdedikasi pun
mendapati ada satu kelemahan yang sukar ditinggalkan.
Perjumpaan atau pemikiran seksual diharamkan sama sekali.
Seksualiti manusia buat awak rasa manusia dan mereka tak mahukannya.
Lagipun, tak ada gunanya.
Tiada seksualiti di Tahap Seterusnya.
Mereka tak membiak di kapal angkasa,
mereka tak berasmara.
Kami perlu gunakan semua tenaga
untuk berusaha bersungguh-sungguh menjadi ahli Tahap Seterusnya.
Menguatkuasakan pembujangan bukanlah sesuatu yang mudah,
tapi di mana ada kemahuan, di situ ada jalan.
Penyelesaian mereka ialah pengembirian.
Beberapa lelaki dalam Heaven's Gate
memutuskan lebih mudah untuk mengembirikan diri mereka
berbanding menangani keperluan hormon
dalam tubuh manusia.
Masalah selesai.
Kaedah pengembirian itu
amat membantu pengikut Do dalam usaha mencapai kesempurnaan
dan juga menetapkan tahap baru untuk kesetiaan.
Semua orang nak menyertai golongan dalam ketua.
Itu boleh membawa kepada pertandingan
untuk membuktikan awak paling setia dan awak akan buat apa saja.
Tapi pengikut paling berdedikasi pun boleh hilang rasa yakin.
Anda perlu pastikan mereka ikut peraturan.
TAKTIK KERAGUAN MEMBISU
Kepercayaan kultus bukanlah sesuatu yang stabil.
Kalau awak nak buktikan satu benda tak betul,
segalanya akan musnah.
Oleh itu, ketua kultus perlu menghalang pemikiran kritikal.
Ada cara untuk melakukannya.
Klise melenyapkan pemikiran ialah teknik yang selalu digunakan.
Ia bermaksud satu ekspresi
yang digunakan untuk menghalang pemikiran bebas dan soalan.
Tak pernah dengar?
Anda mungkin akan tahu beberapa contoh.
"Itu salah media. Jangan percaya."
"Awak dah terikat."
"Jangan rasa takut sangat."
"Jika awak persoalkannya awak perlu berusaha lagi."
"Mungkin awak tak nak pencerahan."
Kamu perlu ulangi ayat-ayat penghalang ini
supaya mereka dengar cakap kamu dan untuk kesan kamar gema.
Tapi apabila helah retorik tak cukup untuk menghentikan soalan
mungkin anda perlu tulis semula satu kamus.
Ti dan Do mencipta bahasa tersendiri untuk kumpulan itu
untuk mengukuhkan ideologi luar angkasa mereka.
Rumah mereka digelar kapal".
Mereka kata makanan itu… Mereka nak kami gelarkannya bahan api.
Mereka gelar dapur Makmal Khasiat dan dobi pula digelar Makmal Kain.
Kamu tak keluar rumah untuk pergi kerja dan cari duit,
tapi kamu buat di luar kapal untuk dapatkan kayu.
Badan manusia mereka digelar "kenderaan",
organ seksual menjadi "sistem paip"
dan seluar dalam dinamakan "penutup kerusi."
Memiliki bahasa sendiri telah mencipta satu subkultur.
Untuk ahli Heaven's Gate,
perkataan mereka dan pandangan tentang diri sendiri
cuma boleh difahami jika digunakan dalam kumpulan.
Semua orang yang kamu jumpa dan masih hidup dalam dunia manusia
akan kata, "Awak gila."
1985 12 TAHUN SEBELUM BUNUH DIRI
Tapi walau apa pun yang anda buat untuk mencipta realiti baru,
rasa curiga mesti akan muncul.
Selepas 10 tahun kumpulan itu ditubuhkan,
Bonnie Lou Nettles menghidap kanser.
Ia akan merebak ke seluruh badannya
dan dia telah meninggal dunia.
Kematian Bonnie memberi kesan kepada kumpulan itu.
Pertama sekali, dia sudah mati. Tapi dia bukan manusia,
jadi bagaimana?
Tapi dia menghidap penyakit yang dihidap ramai manusia.
Do menyendiri buat sementara waktu.
"Adakah kita akan dibubarkan? Apa akan berlaku?" Kata mereka.
Apa anda perlu buat jika jalan ke alam abadi ada halangan?
Kita diserang.
TAKTIK UBAH SKRIP
Jika semua ramalan kultus menjadi kenyataan,
dunia pasti akan nampak berbeza.
Tapi orang yang hebat tak pedulikan halangan begini.
Jika ramalan itu tak jadi kenyataan, alihkan tiang golnya.
Apa yang berlaku sudah ditakdirkan
dan sistem kepercayaan itu disusun semula untuk menampung fakta-fakta baru.
Inilah sebab kematian pengasas, Ti, telah menimbulkan masalah.
Ti dan Do pernah mendakwa
anda boleh ke Tahap Seterusnya dalam badan manusia awak,
dan apabila masanya tiba,
mereka akan bawa kumpulan itu ke satu lokasi
di mana UFO akan muncul dan sedut mereka masuk ke dalam.
Mereka akan sertai makhluk asing Tahap Seterusnya
dalam pelayaran abadi di seluruh alam semesta.
Tapi semua itu tak berlaku kepada Ti.
Tiada siapa datang dari angkasa lepas untuk mengubati dia.
Mereka tunggu sesuatu berlaku, tapi tiada.
Menjadi ketua kultus memang seronok disebabkan fleksibiliti.
Do kata ini sebahagian rancangan mereka
dan ketua mereka akan tanam mayatnya.
Ti telah dipanggil ke Tahap Seterusnya
untuk pergi ke sana dan berkhidmat serta memimpin kumpulan itu
dan dia akan hubungi dan bercakap dengan Ti setiap hari.
Itu logik yang sangat kreatif.
Tapi sebelum Do kongsi penyelesaian ini,
dia perlu pastikan semua orang dah bersedia.
Beberapa bulan selepas kematian Bonnie,
Do memberikan pengikutnya kuiz.
Do jumpa kami dan cakap ada suatu perubahan kepada dirinya
dan dia nak tahu jika ada sesiapa sedar
dan saya terus terfikir
yang dia pakai cincin, dan dia kata, "Cincin ini komitmen saya kepada Ti."
Ia perkahwinan bukan tradisional memandangkan Ti dah mati,
tapi Do baru bermula.
Dia beri kami cincin
dan dia duduk di kerusi kaptennya.
Dan dia mula berkata,
"Datanglah sini."
Dia letak tangan di kepala saya,
di kedua-dua belah muka saya.
Dia cium dahi saya.
Saya nampak ia sangat serius baginya dan saya rasa terharu.
Ia rasa macam disayangi.
Itu hari istimewa Do.
Perkahwinan berkumpulan itu mengesahkan komitmen
kepada masa depan Heaven's Gate
dan lebih-lebih lagi kepada Do.
Kepimpinan Do berjaya dikukuhkan.
Ia telah dikukuhkan sebab
dia dah terima semakin banyak stok, kuasa dan kepercayaan.
Tapi apa gunanya kuasa duniawi pada masa begini?
Crack, kokain paling menagihkan, telah tersebar di New York.
Dalam mimpi ngeri ini, penyinaran mungkin terlepas ke udara.
Virus AIDS boleh dipindahkan melalui darah.
Do melihat apa yang berlaku dan berkata, "Ia dah musnah."
Boleh saya mencarut?
- Ya. - Okey. Cuma nak pastikan.
"Dunia ini dah musnah dan kita tak boleh buat apa-apa."
Kami tahu ada hadnya
tentang berapa lama planet Bumi
akan terus berada dalam keadaan begitu,
sebab ada kitar semula akan berlaku.
Tapi mereka tak pasti jika
semua orang akan dibunuh atau planet itu akan musnah.
Apa yang penting ialah awak akan keluar dari sini.
Itulah rancangan kumpulan mereka.
Tapi mereka perlu buat satu perubahan sebelum mereka pergi.
Ia perubahan besar.
Sementara mereka membincangkan
cara mempercepatkan peralihan ke Tahap Seterusnya,
satu teologi baru muncul.
Mereka percaya roh boleh tinggalkan mayatnya.
Badan yang mereka gelar kenderaan cuma dianggap sebagai pembawa,
dan yang penting ialah roh,
inti pati dan diri sendiri.
Mereka mula mempertimbangkan idea itu
dan membincangkan yang mereka perlu meninggalkan kenderaan mereka,
dalam bahasa mereka, membunuh diri.
Dunia baru hampir berada dalam genggaman.
Mereka teruja nak pergi.
Akhirnya mereka akan mencapai
matlamat yang mereka usahakan selama bertahun-tahun,
pergi ke Tahap Seterusnya.
Disebabkan kehebatan anda,
keabadian sedang menanti dengan pengikut anda.
Cuma ada satu soalan.
Bila masa yang sesuai untuk pergi?
TAKTIK KENAL PASTI PETANDA
Kita semua nak jadi sebahagian daripada sesuatu yang lebih besar,
terutamanya pengikut kultus, dan apa yang lebih besar daripada kita?
Petanda daripada Tuhan.
Apabila tiba masanya untuk menentukan masa tamat,
anda perlu berwaspada
macam orang bermulut jahat ini.
Ketua kultus Belanda, Heinrich Von Gene
telah meyakinkan pengikutnya yang serangan 11 September
ialah petanda penghujung dunia
dan mereka patut bersedia untuk ke syurga
menjelang akhir tahun.
Shoko Asahara beritahu pengikutnya di Aum Shinrikyo bahawa gempa bumi 1995
dicetuskan oleh mesin Amerika yang direka untuk memulakan kiamat.
Sementara itu Monte Kim Miller, ketua Concerned Christians
mendakwa kejatuhan Soviet Union pada tahun 1991
menandakan masa penamat,
dan menghantar pengikutnya ke Jerusalem
untuk cuba mulakan Pertempuran Armageddon.
Mereka gagal.
Dengan syurga sebagai destinasi,
Do dan Heaven's Gate mencari isyarat mereka sendiri.
Pada tahun 90-an,
mereka mula mencari tanda-tanda hari kiamat
dan komet Hale-Bopp ialah petandanya.
Ia komet paling cerah…
ISYARAT MAKHLUK ASING
…yang melalui sistem suria sejak 1577.
Komet itu sangat hebat.
Ekornya panjang dan ia sangat terang.
Tapi yang paling penting,
ahli Heaven's Gate mempercayai bahawa ia diekori oleh sebuah UFO.
Dakwaan UFO itu datang daripada sumber yang boleh dipercayai,
tip tanpa nama dalam rancangan radio.
- Chuck, selamat datang. - Terima kasih. Gembira ada di sini.
Seorang ahli astronomi amatur mendakwa
dia mempunyai satu gambar
dan kerajaan telah menapis gambar rasmi
untuk menyembunyikan kewujudan UFO ini.
Mungkin mereka nampak sesuatu yang mengganggu orang.
Dan mungkin awak ada rakamannya?
Dakwaan UFO itu akhirnya dibatalkan, tapi ia sesuai dengan ramalan Do.
Mungkin mereka kata ia paling hampir dengan bumi pada Mac 1997.
Ia sepadan dengan Easter,
ia sepadan dengan kisah yang mereka anggap percubaan
untuk menunjukkan kebenaran Tahap Seterusnya.
Mereka percaya komet itu petanda bahawa masa untuk pergi dah tiba.
Minda menjadi lebih fokus jika ada tarikh akhir.
Itulah perkara yang sukar bagi ramai orang
sebab mereka semua percaya.
Ada bahagian dalam diri awak yang akan fikir,
"Jika mereka betul?" Mereka tak nak terlepas.
FOMO TAKUT TERLEPAS
Masa tamat belajar,
atau musim menuai sudah tiba.
Apabila masa untuk keluar kenderaan semakin menghampiri,
mereka merancang perlepasan dengan teliti.
Mereka bina laman web,
menulis buku
dan menghasilkan siri video merakam fikiran terakhir mereka.
Mereka keluarkan siaran akhbar bertajuk,
"Pasukan Heaven's Gate Kembali ke Tahap Atas Manusia di Angkasa Lepas."
Mereka ambil buku yang ditulis untuk pesakit tenat
tentang cara bunuh diri
dan mereka ikut arahan buku itu.
Mereka seludup serbuk barbiturat dari Mexico
untuk memastikan ketenangan.
Kemudian mereka pilih pakaian untuk dipakai semasa pergi.
Masa buang sampah.
bayar denda perpustakaan,
dan hantar video
untuk menjelaskan keputusan mereka kepada akhbar utama.
Perbuatan terakhir mereka? Keluar dari log harian mereka
yang digunakan sejak tahun 1980-an.
ANGGARAN MASA KEMBALI
Dalam kolum bertulis "Anggaran Masa Kembali,"
seorang ahli menulis satu mesej.
Ia dirancang berbulan-bulan dan dijalankan dalam masa tiga hari
pada 22 Mac sehingga 24 Mac 1997.
Apa yang kita lihat di sini ialah 39 orang yang bunuh diri.
Ada dua jururawat, ahli kumpulan itu
yang memberikan suntikan dengan bahan puding
dan campuran vodka,
kemudian jururawat selesaikan proses itu dengan meletakkan beg plastik di kepala.
Menurut ajaran Do,
39 roh terlepas daripada kesedihan di dunia dan telah menjadi bebas.
Saya percaya mereka ada di kapal
di persekitaran Tahap Seterusnya angkasa lepas.
Mungkin kapal mereka ada di atas bangunan ini sekarang
dan kita langsung tak tahu.
Koroner di San Diego…
Balai berita pula melaporkannya dengan rasa hormat yang tinggi.
Timbalan syerif San Diego menemui sebuah rumah kematian.
Reaksi kita sebagai masyarakat dan budaya berbeza dengan jangkaan mereka.
Mereka nak kita sertai mereka.
Tapi mereka telah diejek.
Marshall Applewhite, saya…
Saya hormati awak. Semua ramalan awak betul.
Komet, kapal angkasa dan segalanya. Syabas atas tugas yang baik.
Ted, saya amat menghargainya.
Orang boleh jadi kejam dan tak faham bagaimana kepercayaan
menyebabkan orang buat begitu.
Jadi, itu masa yang sukar.
Apabila saya letak cawan fenobarbital itu,
Saya terfikir, "Marshall, tak bagus."
Akhirnya, Marshall Applewhite dan pengikutnya
mengalami nasib yang lebih teruk daripada kematian.
Mereka dianggap berbahaya, pelik tapi kebanyakannya mengarut.
Itu tak boleh diterima oleh seorang ketua kultus,
sebab itu dalam perjalanan ini
anda perlu jaga imej anda.
Jika anda buat betul-betul, anda mesti akan disayangi.
Hentian seterusnya ialah Jepun untuk menemui Shoko Asahara,
dalang kultus yoga jepun terapung yang hebat, Aum Shinrikyo
yang berjaya mengubah persepsi awam tentang dirinya dan pengikutnya
sambil merancang hari kiamatnya sendiri.
Terjemahan sari kata oleh Atikah Gazzali